

VLADA REPUBLIKE HRVATSKE

Zagreb, 8. ožujka 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predlagatelj: | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predmet: | Prijedlog odluke o osnivanju Radne skupine za unapređenje uvjeta poslovanja u Republici Hrvatskoj |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 24. stavaka 1. i 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_ 2019. godine donijela

**O D L U K U**

**o osnivanju Radne skupine za** **unapređenje uvjeta poslovanja u Republici Hrvatskoj**

**I.**

Osniva se Radna skupina za unapređenje uvjeta poslovanja u Republici Hrvatskoj (u daljnjem tekstu: Radna skupina) u svrhu pripreme i predlaganja mjera koje će utjecati na poboljšanje uvjeta poslovanja.

**II.**

Radnu skupinu čine:

* Darko Horvat, ministar gospodarstva, poduzetništva i obrta, predsjednik Radne skupine
* Zdenko Lucić, državni tajnik u Ministarstvu gospodarstva, poduzetništva i obrta, zamjenik predsjednika
* Nataša Mikuš Žigman, državna tajnica u Ministarstvu gospodarstva, poduzetništva i obrta, članica
* Tomislav Pokaz, savjetnik predsjednika Vlade u Uredu predsjednika Vlade, član
* Danijel Meštrić, državni tajnik u Ministarstvu graditeljstva i prostornoga uređenja, član
* Ivo Milatić, državni tajnik u Ministarstvu zaštite okoliša i energetike, član
* Zdravko Zrinušić, državni tajnik u Ministarstvu financija, član
* Marija Vučković, državna tajnica u Ministarstvu poljoprivrede, članica
* Tomislav Mihotić, državni tajnik u Ministarstvu mora, prometa i infrastukture, član
* mr. sc. Josip Salapić, državni tajnik u Ministarstvu pravosuđa, član
* Majda Burić, državna tajnica u Ministarstvu rada i mirovinskoga sustava, članica
* Darko Nekić, državni tajnik u Ministarstvu uprave, član
* dr.sc. Tome Antičić, državni tajnik u Ministarstvu znanosti i obrazovanja, član
* Bernard Gršić, državni tajnik u Središnjem državnom uredu za razvoj digitalnog društva, član.

**III.**

Članovi Radne skupine dužni su osobno sudjelovati u radu Radne skupine.

U slučaju eventualne spriječenosti članovi mogu odrediti svoju zamjenu uz prethodnu najavu predsjedniku Radne skupine.

**IV.**

Predsjednik Radne skupine može na sjednice po potrebi pozivati i predstavnike drugih državnih tijela i javnih službi, pored tijela iz točke II. ove Odluke kao i predstavnike drugih organizacija koje mogu dati doprinos ispunjenju zadaća Radne skupine.

**V.**

Stručne i tehničke poslove za potrebe Radne skupine obavlja Ministarstvo gospodarstva, poduzetništva i obrta.

**VI.**

Zadaće Radne skupine su:

1. Analizirati i identificirati osnovne pokazatelje i prioritete unapređenja poslovanja poduzetnika u Republici Hrvatskoj;

2. Predlagati mjere kojima će se omogućiti poboljšanje poslovanja poduzetnika u Republici Hrvatskoj, osobito kroz uklanjanje administrativnih i regulatornih prepreka;

3. Kontinuirano pratiti rad javnih tijela koja sudjeluju u procesu poslovanja poduzetnika.

**VII.**

Predsjednik Radne skupine utvrđuje dinamiku rada Radne skupine i izvještava predsjednika Vlade Republike Hrvatske o aktivnostima i zaključcima Radne skupine.

O radu i zaključcima utvrđenim na sjednici Radne skupine vodi se zapisnik.

**VIII.**

Ova Odluka stupa na snagu danom donošenja.

Klasa:

Urbroj:

Zagreb,

PREDSJEDNIK

mr. sc. Andrej Plenković

**O B R A Z L O Ž E NJ E**

Ovim Prijedlogom odluke predlaže se osnivanje Radne skupine za unapređenje uvjeta poslovanja u Republici Hrvatskoj u svrhu pripreme i predlaganja mjera koje će utjecati na poboljšanje uvjeta poslovanja u Republici Hrvatskoj.

Predlaže se da predsjednik Radne skupine bude ministar gospodarstva, poduzetništva i obrta, a članovi državni tajnici iz ministarstava i predstavnici institucija koje sudjeluju u predlaganju mjera za učinkovitije i lakše poslovanje gospodarskih subjekata u Republici Hrvatskoj.

Međuresornom suradnjom i boljom koordinacijom rada svih institucija koje predlažu mjere za poboljšanje uvjeta poslovanja u Republici Hrvatskoj, pod predsjedanjem ministra gospodarstva poduzetništva i obrta, one se mogu poboljšati i intenzivirati, zbog čega se i predlaže osnivanje ove Radne skupine.